Tikrai ne. Preparatai dažnai skirstomi taip: laisva hialurono rūgštis (biorevitalizantai, skirti odos drėkinimui), lengvai stabilizuota hialurono rūgštis (odos „boosteriai“ – putlintojai, skirti odos stangrumui atkurti) ir hialurono rūgšties užpildai. Pastarieji tarpusavyje skiriasi savo klampumu ir koncentracija. Mažiausio klampumo užpildai dažniausiai naudojami raukšlelėms aplink akis, virš lūpų, paakių zonai. Klampesni užpildai naudojami nasolabialinėms raukšlėms, lūpų formos ir tūrio korekcijai. Patys klampiausi užpildai yra naudojami veido kontūravimui – smilkinių, skruostų, žandikaulio linijos korekcijai. Šie užpildai injekuojami giliausiai, dažniausiai ant kaulo, naudojant adatą arba kaniulę.